Notum sit omnibus tam futuris quam præsentibus quod ego Hugo de Tilio et ego Alexis de Monte-Onisio pro redemptione animarum nostrarum damus atque concedimus Deo et B. Mariæ et fratribus Boni-radii quicquid habemus plani et nemoris inter cheminum quo tenditur Nivernis Autissiodorum, et illud quo itur a Charitate ad Varziacum usque ad Vadum-Fracte. Similiter illud damus territorium quod est apud grangiam Boni-radii sicut metis et limitibus terminatur. Præterea in omni potestate Campilemii bestiis pascua, porcis alimenta et omnia usuaria quotiescumque voluerint jure perpetuo sumant: Hujus rei testes sunt Hugo Autissiodor. episcopus, Hugo Pontiniacensis abbas, Gaufridus abbas Boni-radii, Willermus Nivernensis comes, Manfredus monachus, frater Simon, conversus, magister Guilbertus Universalis, Herveus de Toeodia, Renaldus- Grossus de Novo Castro, Jocellus de Monte-Onisio, Paganus præpositus de Nova-villa, Alerinius præpositus de Campomilii, et Michinus filius ejus, Gauterius Hiems, anno ab Incarnatione Domini millesimo centesimo vigesimo. Ludovico regnante; Willelmo comite Nivernensi principante.